

**K-system, s. r. o., Žiar nad Hronom**

Tlačová informácia Žiar nad Hronom3. septembra 2015

**Najväčším výrobcom tieniacej techniky v SR je overený dodávateľ K-system**

Potvrdenie vedúcej pozície na slovenskom trhu v segmente tieniacej techniky priniesol overenému dodávateľovi, firme K-system, s. r. o., Žiar nad Hronom, najnovší rebríček z oblasti stavebníctva uverejnený v publikácii ,,ALMANACH STAVEBNÍCTVO 2014-2015“. Medzi firmami zaoberajúcimi sa oblasťou Okná, dvere, bránové systémy je firma K-system podľa celkových tržieb na 15 mieste. Je to však zároveň najvyššia pozícia v tomto rebríčku spomedzi výrobcov a predajcov tieniacej techniky na Slovensku. Podľa rebríčka K-system zaznamenal za rok 2014 medziročný nárast tržieb o 22 %. Celkové tržby spoločnosti sa zvýšili z 3,506 mil. eur v roku 2013 na 4,279 mil. eur v minulom roku. Pritom 88 % z celkových tržieb pochádza z tržieb za vlastnú výrobu.

Andrea Kúdelová, vedúca divízie obchodu a marketingu K-systemu k tomu poznamenala: ,,Teší nás, že si s prehľadom udržiavame pozíciu lídra slovenského trhu výrobcov tieniacej techniky. Navyše rastieme tempom, ktoré je dvojciferné a vyššie ako je priemer nášho segmentu trhu. Väčšinu predaja realizujeme na domácom trhu a iba cca 20 % v zahraničí, predovšetkým v ČR, Rakúsku a Nemecku. To vytvára predpoklady na ďalší rast na zahraničných trhoch, predovšetkým v Českej republike. Naša spoločnosť s čisto slovenským kapitálom zamestnáva priemerne 104 pracovníkov. Centrálu a výrobný závod máme v Žiari nad Hronom a sieť zmluvných partnerov po celom Slovensku, v ČR, Rakúsku, Nemecku, Taliansku, Belgicku, Švajčiarsku a na Ukrajine. V našom výrobnom sortimente dominujú interiérové, vertikálne a exteriérové žalúzie, slnolamy a siete proti hmyzu na okná a dvere.“

Spoločnosť K-system je najväčším výrobcom žalúzií a sietí na Slovensku a prevádzkuje 5 vlastných poradenských centier – Štúdií tieniacej techniky. Patrí k významným zamestnávateľom banskobystrického kraja. K-system je registrovaná ochranná známka spoločnosti K-system, spol. s r. o.Spotrebiteľ môže originálne výrobky značky K-system kúpiť u regionálnych predajcov, alebo Štúdiách tieniacej techniky - v Bratislave, Banskej Bystrici, Košiciach, Nitre a v Žiari nad Hronom. Partneri z oblasti veľkoobchodu však výrobky značky K-system vyvážajú aj na iné kontinenty.

,,V súčasnosti pôsobia na trhu rôzne združenia osôb, ktoré v snahe podporiť či zlepšiť pozíciu svojich členov, udeľujú im rôzne osvedčenia a marketingové pečiatky, ktoré vzbudzujú dojem najvyššej kvality alebo dôveryhodnosti obchodného partnera. Podobná situácia je aj v oblasti dodávateľov tieniacej techniky. Verejnosť by si však mala uvedomiť, že nie je možné porovnávať certifikáty vydané v rámci medzinárodných akreditovaných systémov (napr. ISO) a marketingové pečiatky. Zákazníci a obchodní partneri by sa mali vedieť správne orientovať medzi spoločnosťami pôsobiacimi na trhu tieniacej techniky. Jednoduchým a najpodstatnejším indikátorom je certifikát, ktorý reprezentuje kvalitu a serióznosť. Stiahnuté pečate z internetu nemajú žiadnu výpovednú hodnotu. Spoločnosť K-system, spol. s r. o., je však skutočne overenou firmou v odbore tieniacej techniky, pretože disponuje platnými medzinárodnými certifikátmi [ISO 9001:2008](http://www.ksystem.sk/files/certifikaty/iso-9001-sk.pdf), [ISO 14001:2004](http://www.ksystem.sk/files/certifikaty/iso-14001-sk.pdf)a [BS OHSAS 18001:2007](http://www.ksystem.sk/files/certifikaty/iso-18001-sk.pdf). V apríli 2015 úspešne obhájila certifikát systému riadenia kvality podľa normy ISO 9001:2008,“ uzavrela A. Kúdelová.

Viac informácií je na: [www.ksystem.sk](http://www.ksystem.sk) , e-mail:info@ksystem.eu , tel:045 / 672 60 50